PATVIRTINTA

 Vilniaus rajono savivaldybės

 administracijos direktorės

 2022 m. kovo 30 d.

įsakymu Nr. A27(1)-875

 Priedas Nr. 5

**Vilniaus rajono savivaldybės administracijos Juodšilių seniūnijos**

**2022 m. veiklos planas**

1. **Vilniaus rajono savivaldybės administracijos Juodšilių seniūnijos aplinka.**
	1. Seniūnijos plotas, miestelių, kaimų trumpa charakteristika.

Juodšilių seniūnijos teritorijos plotas yra 1783 ha, ją sudaro 9 kaimai, iš kurių didžiausi yra Juodšiliai ir Valčiūnai.

1.2 Seniūnijos gyventojai (einamųjų metų sausio 1 d. duomenimis).

VĮ ,,Registrų centras“ duomenimis 2022 m. sausio 1 d. Juodšilių seniūnijoje deklaravusių gyvenamąją vietą gyventojų skaičius – 4 867.

|  |  |
| --- | --- |
| Seniūnijos gyventojai pagal pagrindines amžiaus grupes | Skaičius |
| Darbingo amžiaus | 3 021 |
| Pensinio amžiaus | 1 012 |
| Vienišų asmenų | - |
| Vienišų nusenusių | 28 |
| Daugiau nei 75 m. amžiaus | 229 |
| Suaugusiųjų neįgaliųjų | - |
| Vaikų su negalia iki 18 m. | 13 |
| Darbingo amžiaus neįgaliųjų | - |
| Socialinę atskirtį patiriančios šeimos | 243 |

* 1. Seniūnijos seniūnaitijos, bendruomenės, bendrijos (skaičius, pagrindinė informacija).

Juodšilių seniūnijoje yra 16 seniūnaitijų: Miškinių seniūnaitija - seniūnaitė Zofija Cinkovič, Baltosios Vokės - seniūnaitė Renata Černiak, Mykolo Sopočkos - seniūnaitė Irena Averkienė, Šv. Uršulės – seniūnaitė Danuta Pavliukovič, Reisleravos – seniūnaitis Česlav Kazinec, A.Mickevičiaus – seniūnaitis Mečislav Baranovskij, Miško - seniūnaitė Lucija Baniuševič, Prūdiškių - seniūnaitis Tadeuš Voronovič, Dusinėnų - seniūnaitė Marija Marcynkevič, Melioratorių - seniūnaitis Dmitrij Tinčurin, Stoties - seniūnaitė Vladislava Kuklienė, Draugystės pirmoji - seniūnaitis Ivan Voitechovič, Draugystės antroji - seniūnaitis Oleg Tabačkov, Valčiūnų pirmoji – seniūnaitė Česlava Gaidulevič, Valčiūnų antroji - seniūnaitė Danuta Rumianceva, Valčiūnų - seniūnaitis Kazimir Voišnis.

Juodšilių seniūnijoje yra dvi kaimo bendruomenės: Juodšilių seniūnijos kaimų bendruomenė ir Kelmytės bendruomenė, kurios aktyviai dalyvauja įvairiuose projektuose.

1.4. Švietimo įstaigos (pavadinimas, vaikų sk., pagrindinė informacija apie įstaigą).

Seniūnijoje yra keturios švietimo įstaigos:

• Valčiūnų vaikų lopšelis- darželis lietuvių ir lenkų ugdymo kalba, kurį lanko 83 vaikai;

• Juodšilių ,,Šilo“ gimnazija, dėstoma lietuvių kalba, kurioje - 448 moksleiviai ir ikimokyklinio ir priešmokyklinio ugdymo grupėse – 82 vaikai;

• Juodšilių Šv. Uršulės Leduchovskos gimnazija, dėstoma lenkų kalba, kurioje mokosi - 165 moksleiviai ir ikimokyklinio ir priešmokyklinio ugdymo grupėse – 45 vaikai;

• Valčiūnų vidurinė mokykla, dėstoma rusų kalba, kurioje mokosi – 164 moksleiviai ir ikimokyklinio ir priešmokyklinio ugdymo grupėse – 34 vaikai.

Valčiūnų kaime yra Priešgaisrinės apsaugos ir gelbėjimo departamento prie VRM Ugniagesių gelbėtojų mokykla, vykdantį pirminį ir tęstinį profesinį mokymą, valstybinės priešgaisrinės gelbėjimo tarnybos darbuotojų kvalifikacijos tobulinimą, suaugusių neformalųjį švietimą.

1.5. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

Seniūnijoje yra Juodšilių palaikomojo gydymo ir slaugos ligoninė, kurioje vienu metu gydomi 36 ligoniai, Juodšilių ambulatorija, kurioje registruota 4 067 pacientai, Prūdiškių socialinės globos namai, glaudžiantys 200 globotinių.

Nuo 2007 metų Valčiūnų kaime veikia Juodšilių seniūnijos bendruomenės socialinių paslaugų centras. Tai nestacionari socialinių paslaugų įstaiga, kurioje veikia 4 padaliniai: Dienos užimtumo padalinys, teikiantis bendrąsias socialines paslaugas asmenims (šeimoms) dienos metu, Savarankiško gyvenimo namai ,,Po vienu stogu“ – socialinę priežiūrą teikiantis padalinys, kuriame gyvenantiems asmenims sudaromos sąlygos savarankiškai tvarkytis savo asmeninį (šeimos) gyvenimą (patys tvarkosi savo buitį, iš dalies padedant socialiniam darbuotojui), Dienos socialinė globa asmens namuose, teikianti dienos socialines paslaugas bei Jaunimo laisvalaikio ir sporto padalinys, organizuojantis kūrybinį ir sportinį jaunimo užimtumą.

Socialinių paslaugų centro vykdomas socialinis darbas –profesionali veikla, padedanti tenkinti asmens gyvybinius poreikius, atkuriant jo ir visuomenės santykius. Tam, kad ši veikla vyktų ir nuolat tobulėtų, būtinas kryptingas ir kokybiškas darbas, gerai apgalvotas planas ir priemonės. Šito siekiama mobilizuojant turimus resursus ir žinias bei siekiant naujų.

2022 metais Juodšilių seniūnijos bendruomenės socialinių paslaugų centro planuojama veikla:

* užtikrinti saugias ir sveikas darbo sąlygas;
* kelti darbuotojų kompetencijų lygį, skatinti motyvaciją;
* kelti darbo kultūrą, laikytis vidaus tvarkos taisyklių, įgyvendinti priemones, lengvinančias darbuotojams darbo sąlygas;
* nuolat gerinti gyventojams teikiamas paslaugas, skatinant jų savarankiškumą, tenkinant individualius gyventojų poreikius, atsižvelgiant į amžių ir negalios pobūdį;
* gerinti pagalbos teikimo į namus paslaugų kokybę;
* tobulinti centro veiklą;
* vykdyti prevencinę, informacinę ir šviečiamąją veiklą.

Juodšiliuose yra Palaimintojo Mykolo Sopočkos bažnyčia, kuri rekonstruota Vilniaus rajono savivaldybės skirtomis bei tikinčiųjų surinktomis ir paaukotomis lėšomis. Prie bažnyčios veikia Parapijos namai, kuriuose įrengtos patalpos sueigoms, bendravimui, svečių priėmimui bei kitoms reikmėms. Parapijos namuose ir aikštėje prie jų organizuojami renginiai ir šventės.

Seniūnijoje yra Juodšilių Kultūros centras, kuriame veikia: vaikų liaudies šokių ansamblis ,,HALAS“, suaugusiųjų liaudies dainų ansamblis ,,Borovianka “.

Juodšiliuose ir Valčiūnuose yra bibliotekos, Juodšiliuose paštas.

1.6. Kapinės, visuomeninės paskirties teritorijos, poilsinės zonos, parkai ir kt.,

Juodšilių seniūnijos teritorijoje yra trejos kapinės – dvejos veikiančios – Juodšilių kapinės (2,3932 ha), Prūdiškių kapinės (1,0033 ha) ir vienos neveikiančios – Juodšilių Šv. Uršuliečių kapinaitės (0,0588 ha). Visas kapines prižiūri Juodšilių seniūnija.

Seniūnijoje yra 44 visuomeninės paskirties teritorijos, 5 prekybos ir paslaugų nuomos vietos.

1.7. Seniūnijos teritorijoje esančios įmonės (veiklos pobūdis, darbuotojų sk.).

Seniūnijoje veiklą vykdo Voestalpine Railway Systems Lietuva, UAB, kaip bendra AG IR AB ,,Lietuvos geležinkeliai“ įmonė, gaminanti ir tiekianti visiškai surinktus iešmus, iešmų atsargines dalis, geležinkelių automatikos ir signalizacijos sistemas bei kitą geležinkelio infrastruktūrai skirtą produkciją, kurią eksportuoja į Europos bei kitas pasaulio šalis. Voestalpine grupė yra pasaulinės rinkos lyderė geležinkelių iešmų technologijų srityje.

Seniūnijoje veikia UAB ,,Polikopija“, teikianti įvairių metalų, plastiko, stiklo, akmens ir kitų medžiagų apdirbimo paslaugas, UAB ,,Terra Recyclig“ - atliekų tvarkymas, autosąvartynai, naudotos dalys, metalų pardavimas, supirkimas, metalo gaminių perdirbimas, UAB ,,Prefabeta“, gaminanti gelžbetonines surenkamas perdangas gyvenamųjų ir negyvenamųjų namų statybai, TUB ,,Technopakas“, gaminanti plastikines pakuotes maisto ir ne maisto gaminiams, UAB ,,Fertera“, vykdanti didmeninę prekybą trąšomis ir kitomis žemės ūkio žaliavomis, spaustuvė UAB ,,Lodvila‘‘, UAB ,,Dagris automobilių dalys“, kurios veikos sritys – automobilių dalys, autoservisai, UAB ,,Darval“ Valčiūnų filialas – prekyba baldinėmis plokštėmis, stalviršiais ir baldine furnitūra. Transporto paslaugas teikia bendrovės: ,,Auksinis klevas“, ,,Irzimas“ ir UAB ,,Transporto aptarnavimo centras“, UAB ,,Litmirta‘‘ ir Vitold Jurevič. ,,Vetagra“ UAB Senoji aliejinė vykdo aliejaus gamybą, didmeninę prekybą aliejais, žemės ūkio daigų produktais. Mėsos produktų gamybos ir maisto produktų prekybos paslaugas teikia: UAB ,,Valčiūnai“, UAB ,,Sadovskaja ir ko “. UAB ,,Anjana“, L. Gurskio I.Į, Ivano Vasilevskio ĮĮ, R. Davydovičienės I.Į., M. Gniliakevič I.Į, Aušra Černiavskaja pagal įndividualios veiklos pažymą vykdo maisto produktų prekybą. Šafoval ĮĮ ,,Valrivus‘‘ gamina konditerijos gaminius, vykdo maisto produktų prekybą. Miroslava Borisova pagal individualios veiklos pažymą vykdo tekstilės, drabužių, avalynės mažmeninę prekybą, Regina Butrimienė pagal verslo liudijimą – kirpyklų, kosmetikos kabinetų veiklą. UAB ,,Litmirta“ prekiauja ūkinėmis, namų apyvokos prekėmis ir statybinėmis medžiagomis. G. Kovger personalinė įmonė teikia medžių, keliančių pavojų pastatams, statiniams, transportui ir žmonėms nupjovimas, šakų genėjimas, supjovimas, krūmų ir menkaverčių medžių kirtimas bei išvežimas. Juodšiliuose veikia prekybos įmonių aljansas „Aibė“ parduotuvė, UAB ,,Nemuno vaistinė“ filialas vaistinė ,,Camelia“, Valčiūnuose yra avalynės taisykla, gėlių salonas.

Juodšilių seniūnijos perspektyviausios veiklos sritys: transporto paslaugų tiekimas, metalo gaminių gamyba ir perdirbimas, prekyba maisto produktais.

1. **Vilniaus rajono savivaldybės administracijos Juodšilių seniūnijos vidinė struktūra, valdomi ištekliai.**

2.1. Vilniaus rajono Juodšilių seniūnija yra savivaldybės administracijos struktūrinis teritorinis padalinys, veikiantis Vilniaus rajono aptarnaujamos teritorijos dalyje. Seniūnijos aptarnaujamas ribas nustato savivaldybės Taryba. Savo veikla Vilniaus rajono Juodšilių seniūnija siekia: plėsti infrastruktūrą, gerinti socialinio aptarnavimo kokybę, aktyvinti kultūrinį, sportinį, turistinį bei dvasinį gyvenimą; saugoti ir puoselėti dvasines, istorines vertybes, krašto tradicijas; telkti bendruomenę bendroms akcijoms, renginiams, šventėms, mažinti seniūnijos gyventojų socialinę atskirtį.

2.2. Seniūnijos vidinė struktūra (darbuotojų skaičius, pareigos).

Vilniaus rajono savivaldybės administracijos Juodšilių seniūnijos vidinė struktūra: seniūnas, seniūno pavaduotojas, vyriausiasis raštvedys, vyresnysis finansininkas, vyresnysis specialistas, vyresnysis socialinio darbo organizatorius, inspektorius - 2,5 etato, elektrikas -1 etatas, kapinių prižiūrėtojas – 1 etatas, kiemsargis - 3,5 etato, valytojas – 0,5 etato, kūrikas – 2 etatai.

2.3. Seniūnijos turtas apskaitomas seniūnijos balanse.

Seniūnija tarnyboje naudoja tris automobilius: Hyundai Santa Fe, 2016 m., Hyundai Santa Fe, 2010 m. ir Opel Zafira, 2007 m.

Juodšilių seniūnija savo balanse apskaito ilgalaikį nekilnojamąjį turtą:

* Juodšilių seniūnijos administracinis pastatas 309,17 kv. m. ir ūkinis pastatas, Mokyklos g. 9, Juodšilių k.;
* Administracinis pastatas, 73,16 kv. m., Pušų g. 4A, Juodšilių k.;
* Pastatas – katilinė, 121,34 kv. m., Šv. Uršulės g. 25, Juodšilių k.;
* Betoniniai garažai (2 vnt.), 34,98 kv. m., Šv. Uršulės g. 25, Juodšilių k.;
* Pastatas- bažnyčia - 706 kv. m., Šv. Uršulės g. 25, Juodšilių k.;
* 23 butai Valčiūnų k., Juodšilių k., Prūdiškių k.;
* Seniūnijos keliai- 56,155 km.

Juodšilių seniūnijos balanse 2021-10-01 d. apskaitomo turto vertė 1 133 539,63 eurų.

2.4. Viešųjų darbų programa (lėšos, įdarbinta žmonių, veikla).

2022 metais planuojama įdarbinti 5 darbuotojus. Užimtumo didinimo programoje skirta 22 100 eurų lėšų.

1. **Vilniaus rajono savivaldybės administracijos Juodšilių seniūnijos misija, vizija.**

3.1. Seniūnijos misija.

Vilniaus rajono savivaldybės tarybos sprendimų, mero potvarkių ir administracijos direktoriaus įsakymų vykdymas, seniūnijos gyventojų aptarnavimas, poreikių bei prašymų įgyvendinimas, padedant spręsti jiems iškilusias problemas. Projektų rengimas bei įgyvendinimas.

3.2. Seniūnijos vizija.

Juodšilių seniūnija su vieninga kaimų bendruomene, sparčiai besiplečiančia infrastruktūra, kompleksišku Juodšilių gyvenvietės sutvarkymu: pėsčiųjų takų ir viešųjų erdvių patrauklumo didinimas, sveika aplinka, išpuoselėtu kraštovaizdžiu bei glaudžiai bendradarbiaujančiais ir stipriais verslo, paslaugų sektoriais, kokybišku socialinių paslaugų tiekimu, sveikatos stiprinimo sistema.

3.3. Einamųjų metų seniūnijos metinio veiklos plano tikslai.

Gerinti gyvenimo kokybę seniūnijoje, kuriant sveiką, saugią ir švarią aplinką, užtikrinant infrastruktūros plėtrą, gatvių apšvietimą, kelių remontą bei priežiūrą.

2022 m. planuojami atlikti darbai:

* Naujų kapinių įrengimas žemės sklype un. Nr. 4400-4238-3422 - paruošiamieji darbai - 125 000 Eur.;
* Tvoros įrengimas Naujose kapinėse - 39 000 Eur.;
* Vandens gręžinio ir vandens pakėlimo stotelės įrengimas Naujose kapinėse - 24 200 Eur.;
* Juodšilių tvenkinio tyrimų, išvalymo nuo susikaupusio dumblo techninio projekto parengimas ir projekto derinimas – 15 500 Eur.;
* Tilto per Rudaminos upę Melioratorių 8-ojoje g., Dusinėnų k. kapitalinis remontas - 38 600 Eur.;
* Kelio projektavimas Draugystės g., Valčiūnų k. iki Valčiūnų gimnazijos - 20 000 Eur.;
* Pėsčiųjų tako įrengimas Geležinkeliečių g., Valčiūnų k. - 35 000 Eur.

|  |
| --- |
|  Gatvių apšvietimo įrengimas:* Nuo A. Mickevičiaus g. Nr. 21, Juodšilių k. iki Naujų kapinių, Senų kapinių ir Kelio Nr. 106 –

90 000 Eur.;* Nuo Reisleravos g. 30, Juodšilių k. iki Reisleravos g. 32, Juodšilių k. – 35 000 Eur.

 Mykolo Sopočkos g., Juodšilių k. oro linijos, transformatorinės ir gatvės apšvietimo  rekonstrukcijos techninės dokumentacijos parengimas ir projektavimas. Seniūnijos vietinės reikšmės kelių ir gatvių remontas bei priežiūra:* Kelio įrengimas Draugystės g, Valčiūnų k. iki Valčiūnų gimnazijos;
* Žemutinės g., Valčiūnų k. a/ b dangos įrengimas (ilgis 330 m., plotis 3,5 m.);
* Parko g., Juodšilių k., a/ b dangos įrengimas (ilgis 172 m., plotis 3,5 m.);
* Miško g., Valčiūnų k. a/ b dangos remontas (ilgis 60 m., plotis 6 m.);
* Stoties g., Valčiūnų k. žvyro dangos remontas (ilgis 850 m. plotis 5 m.);
* Asfaltbetonio dangos pažaidų taisymas (duobių remontas).

**4. Einamųjų metų KPPP ir Vietos bendruomenių savivaldos programos lėšų poreikis.**  4.1. KPPP planuojamas lėšų poreikis (planuojami įgyvendinti darbai, tikslai, uždaviniai).  KPPP planuojamas lėšų poreikis **- 138 000 eurų** vietinės reikšmės kelių ir gatvių  asfaltavimui, žvyravimui bei remontui. 4.2. Vietos bendruomenių savivaldos programos planuojamas lėšų poreikis (planuojami įgyvendinti darbai, tikslai, uždaviniai). |

2022 metais iš Vietos bendruomenių savivaldos programos planuojama įsigyti gėlių vazonus pakabinamus ant elektros atramų stulpų, gėlių piramidę, lauko sporto treniruoklių (futbolo vartai vaikams, vaikiškas krepšinio stovas), pavėsinę su suoliukais. Visos įsigytos gėlės ir sporto įrenginiai pargražins Juodšilių seniūnijos kaimų teritoriją ir suteiks galimybę gyventojams sveikai ir turiningai leisti laisvalaikį.

4.3. Iš savivaldybės biudžeto skirtos lėšos įsiskolinimams dengti.

Iš savivaldybės biudžeto skirtos lėšos įsiskolinimams dengti sudaro 286 eurus.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | **Priemonės** **pavadinimas** | **Rezultatai/****Vertinimo kriterijai** | **Savivaldybės biudžeto asignavimai** | **Iš viso** | **Pastabos** |  |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |  |
|  |
|  |
| **Susisiekimo ir gatvių apšvietimo infrastruktūros gerinimo programa (03)** |  |
| 03 | 01 | **Plėtoti rajono gyventojams patogią ir saugią susisiekimo sistemą** |  |
| 03 | 01 | 03 | **Apšviesti rajono gyvenviečių gatves ir plėsti gatvių apšvietimo tinklus** |  |
| 03 | 01 | 03 | 01 | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijoje | Apšviestos elektros energija Juodšilių seniūnijos gatvės, rekonstruotas esamas Juodšilių seniūnijos gatvių apšvietimas. | 165,0 |  |  |  |  | 165,00 | Iš jų 90 tūkst. eurų ilgalaikiam turtui |
| **Valdymo programa (04)** |  |
| 04 | 01 | **Užtikrinti sklandų savivaldybės institucijų darbą** |
| 04 | 01 | 01 | **Sudaryti sąlygas Savivaldybės funkcijų vykdymui** |
| 04 | 01 | 01 | 04 |  Seniūnijos darbo organizavimas |  Vykdoma nuolat | 18,8 | 0,0 |  |  |  | 18,8 | Žemės ūkio administravimas  |  |
| 04 | 01 | 01 | 04 | Seniūnijos darbo organizavimas |  Vykdoma nuolat | 247,9 |  | 0,5 |  |  | 248,4 | Iš jų 8,0 tūkst. eurų ilgalaikiam turtui0,5 tūkst. Biudžetinių įstaigų pajamos |
| 04 | 01 | 02 | **Įgyvendinti Savivaldybei teisės aktais priskirtas valstybines funkcijas** |  |
| **Saugios ir švarios gyvenamosios aplinkos kūrimo programa (05)** |  |
| 05 | 01 | **Užtikrinti gyventojams nepertraukiamą komunalinių paslaugų teikimą** |  |
| 05 | 01 | 02 | **Palaikyti rajone švarią aplinką** |  |
| 05 | 01 | 02 | 05 | Atliekų tvarkymas (bešeimininkių šiukšlių surinkimas ir išvežimas) seniūnijose | Sutvarkytos visos seniūnijos pakelės, šiukšliavietės, sutvarkytos kapinės šiukšlės, išvežtos iš seniūnijai priklausančių kapinių  | 9,0 |  |  |  |  | 9,0 |  |  |
| 05 | 01 | 02 | 06 | Viešųjų erdvių (kapinių, poilsio zonų ir pan.) tvarkymas seniūnijose | Seniūnijos teritorijoje keliai ir šalikelės prižiūrėtos, avariniai medžiai nupjauti seniūnijos teritorijoje, kapinės prižiūrėtos ir sutvarkytos. | 292,2 |  |  |  |  | 292,2 | Iš jų 111,7 tūkst. eurų ilgalaikiam turtui |  |
| **Socialinės atskirties mažinimo programa (08)** |  |
| 08 | 01 | **Didinti socialiai remtinų asmenų integraciją į visuomenę ir mažinti socialinę atskirtį** |  |
| 08 | 01 | 01 |  **Teikti socialinę paramą** |  |
| 08 | 01 | 01 | 01 | Piniginės socialinės paramos teikimas, išmokant pašalpas ir kompensacijas | Vykdoma nuolat | 22,3 |  |  |  |  | 22,3 |  |  |
| 08 | 01 | 04 | **Padėti bedarbiams grįžti į darbo rinką** |  |
| 08 | 01 | 01 | 01 | Viešųjų darbų programos vykdymas | Teritorija sutvarkyta ir pagrąžinta. Bedarbių skaičiaus sumažės. |  | 18,1 |  |  |  | 18,1 |  |  |

Seniūnas Tadeuš Aškelianec

Vyresnioji finansininkė Lucija Baniuševič